โดยเจ้าหน้าที่พบศพผู้เสียชีวิตนอนคว่ำหน้าจมกองเลือดอยู่ ข้างรถจักรยานยนต์ยามาฮ่ารุ่น เมท สีน้ำเงินดำ ทะเบียน น - 7895 ยะลา ที่ล้มคว่ำอยู่ริมถนน โดยมีชาวบ้านจำนวนมากยืนมุงดูศพ จึงกันชาวบ้านออกห่างพร้อมทำการชันสูตรพลิกศพผู้เสียชีวิตภายหลังการตรวจสอบทราบชื่อ คือ นายมาหามะ เจ๊ะน๊ะ อายุ 39 ปี อยู่บ้านเลขที่ 16/1 ม.4 บ้านดาฮง ต.เชิงคีรี อ.ศรีสาคร จ.นราธิวาส เป็นอดีตหัวหน้ากองกำลังติดอาวุธของขบวนการโจรก่อการร้ายพูโลใหม่ ถูกยิงด้วยอาวุธปืน M.16 ที่บริเวณแขน ขา ลำตัว รวม 7 นัด และที่บริเวณใบหน้ายังถูกยิงด้วยอาวุธปืนชนิดเดียวกันอีกหลายนัดจนใบหน้าซีกซ้ายหลุดหายไปทั้งแถบ ปนเลือดไหลเป็นทางยาวนองพื้นถนนส่งกลิ่นเหม็นคาวเลือดไปทั่วบริเวณจากนั้นจึงลำเลียงศพผู้เสียชีวิตส่งโรงพยาบาลศรีสาคร ให้แพทย์ชันสูตรพลิกศพอีกครั้ง ก่อนมอบให้ญาตินำไปประกอบพิธีทางศาสนาต่อไป ส่วนในที่เกิดเหตุเจ้าหน้าที่พบปลอกกระสุนปืนสงครามตกเกลื่อนบริเวณริมถนนใกล้กับป่าสวนยางพารากว่า 10 ปลอก จึงเก็บรวบรวมไว้เป็นหลักฐานประกอบคดี
นายมาหามะ เจ๊ะน๊ะ อดีตหัวหน้ากองกําลังติดอาวุธของขบวนการโจรก่อการร้ายพูโลใหม่ อยู่ที่ไหน 
จ.นราธิวาส